
ДО

ОБЩИНСКИ  СЪВЕТ

ОБЩИНА ЗЛАТОГРАД

ДОКЛАДНА ЗАПИСКА

От

Мирослав Митков Янчев - Кмет на Община Златоград

Относно: Придобиване собствеността върху поземлен имот с идентификатор 31111.18.21

по Кадастрална карта на гр. Златоград
 
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
Съгласно влезлия в сила Общ устройствен план (ОУП) на Община Златоград, приет с Решение № Ж 874/27.12.2018г. на Общински съвет Златоград, в сила от 16.01.2019г., разширението на Гробищен парк Златоград е предвидено да се изпълни и върху  поземлен имот с идентификатор 31111.18.21 по КК на Златоград.

Собственик на имота е Валентин Вадимов Алемков, съгласно нотариален акт № 154/01.11.2001г.

Поземлен имот с идентификатор 31111.18.21 по КК на Златоград, представлява  земеделски имот в неурбанизираната територия на гр.Златоград, с начини на трайно ползване – ливада, с площ 1278м2, категория  ІХ. Имотът се намира южно от поземлен имот с идентификатор 31111.36.449 по КК на Златоград, за който е отреден УПИ І-Гробищен терен, кв.149 по ПУП на гр.Златоград, одобрен със Заповед № РД № 221 от 16.02.1982 г. на Председателя на ОНС- Смолян, изменен и разширен с допълнителни Заповеди № 563/07.12.2015г. и № 147/22.05.2017г. на Кмета на Община Златоград. 

Изготвена е пазарна оценка от лицензиран оценител, като е определено паричното обезщетение по пазарни цени, в размер на 19 980 лв.(деветнадесет хиляди деветстотин и осемдесет лева) за обезщетение на ПИ 31111.18.21 с обща площ 1278 м2.

Отправено е предложение с писмо изх.№ 94-00-4128/17.12.2019г., от Общинска администрация Златоград, до собственика на имот 31111.18.21 по КК на Златоград за закупуване на имота на цена  от 19980 лв.

Заявителят е изразил писмено своето съгласие, с писмо с вх.№ 94-00-281/22.01.2020г., Община Златоград да закупи от него, поземлен имот с идентификатор на цена от 19 980 лв. (деветнадесет хиляди деветстотин и осемдесет лева) .

В годишната програма за управление и разпореждане с имотите - общинска собственост в Община Златоград през 2020 година, е включено в раздел ІV. Описание на имотите, които Общината има намерение да придобие  и способите за тяхното придобиване, точка А. Имоти, които Община Златоград има намерение да закупи, подточка 15. Поземлен имот с идентификатор 31111.18.21 по КК на Златоград, с площ 1278м2, върху който имот, съгласно ОПУ ще се разшири УПИ І-гробищен парк, кв.149 по ПУП на гр.Златоград.
В Инвестиционна програма за капиталови разходи на Община Златоград за 2020г.,  е включен с № 41 –обект:„ Разширение и благострояване на гробищен парк гр. Златоград ” със сума от 20000 лв.; дейност „Други дейности по жилищно строителство, благоустрояване и регионално развитие ", параграф 52-00 Придобиване на ДМА; с източник на финансиране-собствени средства - приходи от продажба.

Съгласно чл.3, ал.1, т.1 от Закона за общинската собственост (ЗОС), във връзка с чл.61, ал.4 от Закона за устройство на територията (ЗУТ) гробищните паркове представляват обекти, публична общинска собственост. В Закона за общинската собственост, чл.21, ал.4, е предвидена възможност при необходимост от изграждане на обекти, публична общинска собственост, имотите на физически лица да не се отчуждават принудително, ако общината ги придобие в собственост или бъде извършена 
замяна. В чл.21, ал.5 от ЗОС е предвиден ред за одобряване от Общински съвет на постигнато предварително съгласие за придобиване на имота от общината.
Предвид заявеното предварително съгласие на собственика на имота, считам че е целесъобразно извършването на покупко-продажба на Поземлен имот с идентификатор 31111.18.21 по КК на Златоград, с площ 1278м2 на пазарна цена  от 19 980 лв.

Във връзка с гореизложеното  предлагам следния проект  за 

РЕШЕНИЕ:
На основание чл.21, ал.1, т.8 от ЗМСМА, чл.3, ал.1, т.1, чл.21, ал.5, чл.34, ал.2 от ЗОС, във връзка с чл.21, ал.4 от ЗОС, чл.61, ал.4 от ЗУТ, чл.9, т.1 от Наредба №2 за реда за придобиване, управление и разпореждане с общинско имущество, Общински съвет Златоград

Р Е Ш И:
1. Одобрява постигнатото предварително съгласие, Община Златоград, да придобие възмездно правото на собственост върху Поземлен имот с идентификатор  31111.18.21 (три, едно, едно, едно,едно,точка,едно,осем,точка,две,едно) по Кадастрална карта (КК) на гр.Златоград, с обща площ 1278 м2 (хиляда двеста седемдесет и осем квадратни метра), с НТП „ливада”, категория девета местността „Рег.Долът”, при граници: поземлени имоти с идентификатори: 31111.36.449 (три, едно, едно, едно, едно,точка ,три ,шест,точка, четири, четири, девет)  и 31111.18.114 (три, едно, едно, едно,едно,точка,едно,осем,точка,едно,едно, четири) по КК на Златоград, върху който, съгласно влезлия в сила Общ устройствен план (ОУП) на Община Златоград, приет с Решение № Ж 874/27.12.2018г. на Общински съвет Златоград, в сила от 16.01.2019г., е предвидено  разширение на УПИ І-Гробищен парк, кв.149 по ПУП на гр.Златоград. на  пазарна оценка в размер на 19 980 лв. (деветнадесет хиляди деветстотин и осемдесет лева).
2. Упълномощава Кмета на Община Златоград, да сключи договор за покупко-продажба на поземлен имот с идентификатор 31111.18.21 (три, едно, едно, едно, едно, точка, едно, осем, точка, две, едно) по Кадастрална карта на гр.Златоград, с Валентин Алемков, при следните условия: дължимите данъци и такси по сделката са за сметка на Община Златоград. Вписването на договора в Агенция по вписванията да стане за сметка на Община Златоград.
Приложение:

1. Графична извадка от ОУП в обхвата на Гробищен парк-Златоград;

2. Графична извадка от действащата КК на гр.Златоград;

3. Скица № 15-798514/01.09.2019г. за ПИ 31111.18.21 по КК на Златоград;

4. Удостоверение за характеристики на имот 31111.18.21 по КК на Златоград;

5. Нот.акт № 154/01.11.200г. за собственост на ПИ 31111.18.21 по КК на Златоград;
6. Писма с изх.№ 94-00-2724/20.08.2019г. и изх.№ 94-00-4128/17.12.2019г. на Общинска Администрация Златоград;

7. Декларация с вх.№ 94-00-2869/29.08.2019г. от Валентин Вадимов Алемков; 
8. Писмо с вх.№ 94-00-2932/03.09.2019г. от Валентин Вадимов Алемков;

9. Писмо с вх.№ 94-00-281/22.01.2020г. от Валентин Вадимов Алемков;

10. Пазарна оценка; 

С  уважение,

МИРОСЛАВ ЯНЧЕВ

Кмет на Община Златоград

Изготвил:                                                                    
инж.Светла Букова- главен експерт КР
Съгласували:                                                               

Арх.Руска Запрянова- главен архитект
Дирекция Устройство на територията 
Златка Цекова –Директор дирекция

АПО, ОС и З,той и юрисконсулт

                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

